### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen
skal årligt godkende kvalitetsstandarder på [adresse] og Sundhedsområdet for ydelser relateret til bl.a.
pleje, praktisk hjælp og træning. Der er ikke foreslået ændringer på serviceniveauet i standarderne, men på baggrund af høringssvar fra Seniorrådet og Handicaprådet i 2023 samt Demenshandleplanen er Kvalitetsstandard 2024 foreslået udvidet med på tre nye standarder.

## **Indstillinger**

Direktøren
indstiller, at Kvalitetsstandard 2024 godkendes.

## **Behandling**

Ældre-
og Sundhedsudvalget, Seniorrådet, Handicaprådet, Ældre- og Sundhedsudvalget, Økonomiudvalget og Kommunalbestyrelsen.

## **Sagsfremstilling**

Kvalitetsstandarderne oplyser borgerne om det politisk
besluttede serviceniveau og de konkrete indsatser, der ydes fra Kalundborg
Kommune i forbindelse med bl.a. pleje, praktisk hjælp og
træning. Kvalitetsstandard 2024 er udarbejdet i samråd med [adresse] på [adresse] og Sundhedsområdet og på baggrund af Seniorrådets og Handicaprådets høringssvar fra 2023. Der er lagt vægt på, at kommunens indsatser udbydes i et
samarbejde med den enkelte borger, og hvor borgeren forventes at deltage aktivt
i at leve et så selvstændigt liv som muligt.

Der er ikke foreslået ændringer på serviceniveauet i standarderne, men på baggrund af høringssvar fra Seniorrådet og Handicaprådet i 2023 samt en politisk beslutning i [adresse] om tilbud af kørsel for borgere med lettere demens er Kvalitetsstandard 2024 foreslået udvidet med tre nye standarder:

1. Kvalitetsstandard plejehjem
2. Kvalitetsstandard madservice
3. Kvalitetsstandard om kørsel med flextrafik

Der arbejdes videre med en kvalitetsstandard for midlertidige pladser. Den afventer færdigudbygningen af Trænings- og Rehabiliteringscenter Høng.

Endelig er der foretaget mindre redaktionelle ændringer i kvalitetsstandarden om klippekort og forebyggende hjemmebesøg for at tydeligøre serviceniveauet.

Seniorrådet har desuden foreslået, at kvalitetsstandarden for Forebyggende hjemmebesøg udvides med besøg for enker og enkemænd. Denne serviceudvidelse vil ikke kunne tilbydes inden for den nuværende økonomiske ramme og vil kræve en budgetudvidelse.

Efter godkendelse af Kvalitetsstandard 2024, vil den
blive præsenteret på kommunens hjemmeside via overskuelige faner for hver
indsats, samt en "læs op" funktion.

## **Økonomiske konsekvenser**

Ingen.

### Sagens forløb

04-09-2023 Ældre- og Sundhedsudvalget
Sendes i høring i Seniorrådet og Handicaprådet.
11-09-2023 Seniorrådet
Seniorrådet udarbejder et høringssvar, inden Ældre- og Sundhedsudvalgets møde den 2. oktober 2023.
12-09-2023 Handicaprådet
Anbefales.
02-10-2023 Ældre- og Sundhedsudvalget
Anbefales.
10-10-2023 Økonomiudvalget
Anbefales.